Diari Oficial de la Generalitat Valenciana


Sumari del DOGV 5796, del 01-07-2008 (2008/7294)

Judici ordinari 121/2006. Notificació de la sentència a Isabel Monllor Rico.
----------------------------------------------------------------------------

### Dades del document

Número de DOGV
:   5796

Data del DOGV
:   01-07-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/7294


Data del document
:   18-04-2008

Organisme emissor
:   Jutjat de Primera Instància i Instrucció Número 2 d'Ibi

Tipus de document
:   Edicte

Descriptors 

:   * sistema judicial

Judici ordinari 121/2006. Notificació de la sentència a Isabel Monllor Rico. [2008/7294]  
Sentència número 9/2007  
Jutge que la dicta: Ramón González García.  
Lloc: Ibi.  
Data: 1 de febrer de 2007.  
Demandant: Cartonajes Bernabeu, SA.  
Advocat: Rafael Sala Balboa.  
Procurador: Francisco J. Gadea.  
Demandada: Isabel Monllor Rico.  
Objecte del judici: reclamació de quantitat.  
Procediment: judici ordinari.  
Antecedents de fet  
Primer. El procurador dels tribunals, Francisco J. Gadea, en nom i representació de Cartonajes Bernabeu, SA, va presentar el 7 de març de 2006 una demanda de judici ordinari contra Isabel Monllor Rico, per a reclamar-li el pagament de 9.684,57 euros, així com el pagament dels interessos legals i les costes.  
Mitjançant la interlocutòria de 21 de març de 2006, s'admet a tràmit la demanda que és traslladada a la demandada perquè la conteste dins del termini de 20 dies.  
Mitjançant la provisió de 24 de novembre de 2006 es declara en situació processal de rebel'lia la demandada per no haver comparegut dins del termini i en la forma escaient, i es fixa per al dia 25 de gener de 2007 l'audiència prèvia.  
Segon. L'audiència prèvia s'efectua el dia assenyalat, que es practica segons les finalitats de l'article 414 de la Llei d'Enjudiciament Civil (LEC), amb la proposició i admissió de prova; el lletrat de la part actora sol'licita que, a l'empara de l'article 429.8 de la LEC, es dicte una sentència sense necessitat de vista, com en efecte s'acorda; amb això, les actuacions queden concloses per a sentència.  
Fonaments de dret  
Primer. La part demandant sol·licita que es condemne Isabel Monllor Rico a pagar a l'actora la quantitat de 9.684,57 euros, més interessos i costes, fonamentant la seua raó petitòria en l'impagament de factures derivat del subministrament de determinat material.  
Segon. De la documentació que figura en les actuacions ha quedat acreditat l'import de les factures i el lliurament del material i el demandat no ha acreditat el pagament de les quantitats que es reclamen; per això, de conformitat amb l'article 325 del Codi de Comerç, atés que estem davant d'una compravenda mercantil, l'article 339 del mateix text legal i els articles 1089 i següents del Codi Civil, pertoca condemnar la demandada a pagar a l'actor la quantitat sol'licitada en la pètita de la seua demanda, és a dir 9.684,57 euros.  
Tercer. Quant a la petició d'interessos, de conformitat amb els articles 339 i 341 del Codi de Comerç, i vist que s'ha pactat que el pagament de les mercaderies s'efectuaria a 90 dies, els interessos legals hauran de computar-se als 90 dies des que es posen a disposició les mercaderies; el resultat d'este còmput serà el dies a quo del còmput inicial d'interessos; és a dir:  
Import Posada a disposic. mercaderies  
1.1.333,42 euros 31.03.2004  
2.431,54 euros 08.04.2004  
3.368,28 euros 13.04.2004  
4.2.512,08 euros 21.04.2004  
5.383,55 euros 13.05.2004  
6.846,60 euros 30.06.2004  
7.2.408,80 euros 13.07.2004  
8.1.514,32 euros 28.07.2004  
Quart. Quant a les costes d'este procediment, i aplicant l'article 394 de la LEC, s'imposen al demandat vençut.  
Vistos els preceptes esmentats i tots altres aplicables de forma general i pertinent.  
Dispositiva  
Amb l'estimació íntegra de la demanda presentada pel procurador dels tribunals Francisco J. Gadea, en nom i representació de Cartonajes Bernabeu, SA, condemne Isabel Monllor Rico a pagar a l'actora la quantitat de 9.684,57 euros; este principal produirà l'interés legal dels diners, en els termes esmentats en el fonament jurídic 3r de la sentència. I condemne expressament la demandada a pagar les costes d'este procediment.  
Notifiqueu esta resolució a les parts.  
Esteneu una testimoniança d'esta resolució i porteu l'original al llibre de sentències i resolucions definitives.  
Mode d'impugnació: mitjançant un recurs d'apel'lació davant de l'Audiència Provincial d'Alacant (art. 455 LEC). El recurs es prepararà mitjançant un escrit que es presentarà en este Jutjat en el termini de cinc dies hàbils comptadors des de l'endemà de la seua notificació, limitat a esmentar la resolució apel'lada, i on es manifeste la voluntat d'interposar un recurs, amb l'expressió dels pronunciaments que impugna (article 457.2 LEC).  
Esta és la meua sentència, que pronuncie, mane i firme.  
Publicació: la sentència anterior ha sigut donada, llegida i publicada pel magistrat jutge que la va dictar, mentre celebrava audiència pública en el mateix dia de hui; jo, com a secretari judicial, en done fe.  
Ibi, 18 d'abril de 2007.- El secretari: Alfonso Navarro Fuentes.